รายงานการประชุมสภาองค์การบริหารส่วนตำบลหันตะเภา
สมัยสามัญ สมัยที่ ๓ ครั้งที่ ๑/๒๕๕๗
 วันที่  ๖  สิงหาคม  ๒๕๕๗
ณ  ห้องประชุมองค์การบริหารส่วนตำบลหันตะเภา
..........................................................

	ลำดับที่
	            ชื่อ - สกุล
	      ตำแหน่ง
	     ลายมือชื่อ
	    หมายเหตุ

	๑.
	นายชัยรัตน์   รื่นไวย์
	ประธานสภา ฯ
	ชัยรัตน์  รื่นไวย์
	

	๒.
	นายอเนก     เผือกทองใบ
	รองประธานสภาฯ
	อเนก   เผือกทองใบ
	

	๓.
	นายศิวากร   อรรถบท
	เลขานุการสภา ฯ
	ศิวากร  อรรถบท
	

	๔.
	นายฉลอง     ถนอมวงษ์
	สมาชิกสภา ฯ ม.๑
	ฉลอง    ถนอมวงษ์
	

	๕.
	นายสมยศ     ดีสว่าง
	สมาชิกสภา ฯ ม.๑
	สมยศ    ดีสว่าง
	

	๖.
	นายวิชัย       แก้วประเสริฐ
	สมาชิกสภา ฯ ม.๒
	วิชัย   แก้วประเสริฐ
	

	๗.
	นายชลอ     เกิดมากมี
	สมาชิกสภา ฯ ม.๒
	ชลอ    เกิดมากมี
	

	๘.
	นายฉลาด      ตาลโตนด
	สมาชิกสภา ฯ ม.๓
	ฉลาด    ตาลโตนด
	

	๙.
	นางธนภรณ์    หงษ์ทอง
	สมาชิกสภา ฯ ม.๓
	ธนภรณ์  หงส์ทอง
	

	๑๐.
	นายรังสันต์     เมนะสิน
	สมาชิกสภา ฯ ม.๕
	รังสันต์   เมนะสิน
	

	๑๑.
	น.ส.ธนพร      กล่อมเกลี้ยง
	สมาชิกสภา ฯ ม.๕
	ธนพร  กล่อมเกลี้ยง
	



ผู้เข้าร่วมประชุม
๑. นายอาทิตย์      คงแสงภักดิ์               เลขานุการ นายก อบต.
๒. นายสำรวย      อุดมพันธ์                  รองนายก  อบต.
๓. นางน้ำอ้อย      อุดมพันธ์                  ครู ร.ร.บ้านลำแดง
๔. นางชุลี           รุ่งพานิช                   ผ.อ.ร.ร.บ้านลำแดง
๕. นายนิด          ใบกะเบา                  ที่ปรึกษา นายก อบต.
๖. นางเพลิน       ธรรมโอรส                 ที่ปรึกษา นายก อบต.
๗. นายฉลาด       คงสมบูรณ์                รองนายก อบต.
๘. น.ส.รุ่งทิพย์     อรรถฐาเวช               
๙. นายสวาย       คงแสงภักดิ์               กำนันตำบลหันตะเภา
๑๐.นางขวัญเรือน  คงแสงภักดิ์              นายก อบต.
๑๑.นางภักจิรา     ทารักษ์                   หัวหน้าส่วนการคลัง
๑๒.นางอัญธิกา     คงแสงภักดิ์             บุคลากร
๑๓.นายเฉลิมเกียรติ เฉลิมภักตร์            หัวหน้าส่วนโยธา

              เริ่มประชุม เวลา ๑๐.๐๐  น. นายชัยรัตน์   รื่นไวย์   ประธานสภาองค์การบริหารส่วนตำบลหันตะเภา เป็นประธานในพิธี ได้กล่าวต้อนรับสมาชิกสภาองค์การบริหารส่วนตำบลหันตะเภา และได้กล่าวเปิดประชุมสภาองค์การบริหารส่วนตำบลหันตะเภา สมัยสมัญ สมัยที่ ๓ ครั้งที่ ๑/๒๕๕๗ และได้ดำเนินการประชุมสภา ฯ ตามระเบียบวาระการประชุมดังต่อไปนี้

ระเบียบวาระที่ ๑    เรื่องประธานแจ้งให้ทราบ
ประธานฯ             ไม่มี   

ระเบียบวาระที่ ๒    เรื่องรับรองรายงานการประชุมครั้งที่แล้ว
ประธานฯ             ขอให้สมาชิกสภา ฯ ทุกท่านตรวจรายงานการประชุมที่เลขานุการสภา ฯ ได้แจกให้ท่าน
                         ไปแล้ว จะขอแก้ไขหรือไม่ ถ้าไม่มีขอมติที่ประชุม
มติที่ประชุม          ขอรับรองรายงานการประชุมสภาฯ สมัยสามัญ สมัยที่ ๒ ครั้งที่ ๑/๒๕๕๗ วันที่  ๒๓  
                         มิถุนายน ๒๕๕๗ เป็นเอกฉันท์ไม่มีการแก้ไขเปลี่ยนแปลง

ระเบียบวาระที่ ๓    เรื่องต้องพิจารณา
ประธานฯ             ๓.๑ ร่างข้อบัญญัติงบประมาณรายจ่ายประจำปีงบประมาณ พ.ศ.๒๕๕๘ ในวาระที่ ๑ 
                         ขอให้นายกองค์การบริหารส่วนตำบลหันตะเภา เป็นผู้แถลง
นายก ฯ               บัดนี้ถึงเวลาที่คณะผู้บริหารองค์การบริหารส่วนตำบลหันตะเภา จะได้เนอร่างข้อบัญญัติ
                         งบประมาณรายจ่ายประจำปีต่อสภาองค์การบริหารส่วนตำบลหันตะเภา ฉะนั้นในโอกาส
                         นี้คณะผู้บริหารองค์การบริหารส่วนตำบลหันตะเภา จึงขอแถลงให้ประธานและสมาชิกฯ
                         ทุกท่านได้รับทราบถึงสถานการณ์การคลังตลอดจนหลักการและนโยบายการดำเนินการ
                         ในปีงบประมาณ พ.ศ.๒๕๕๘ ดังต่อไปนี้
1. สถานการณ์คลังในปีงบประมาณ พ.ศ.๒๕๕๘ องค์การบริหารส่วนตำบลได้ตั้ง
                         งบประมาณรายรับไว้จำนวน  ๑๘,๕๐๐,๐๐๐.๐๐ บาท โดยในส่วนของรายได้ที่องค์การ
                         บริหารส่วนตำบลจัดเก็บเองและอุดหนุนจากรัฐบาลและจะได้ปรับปรุงการจัดเก็บให้มี
                         ประสิทธิภาพยิ่งขึ้นในส่วนงบประมาณรายจ่ายได้กำหนดวงเงินงบประมาณรายจ่ายไว้
                         จำนวน ๑๘,๕๐๐,๐๐๐.๐๐ บาท ซึ่งคาดว่าสามารถไปจัดทำบริการสาธารณะด้านต่าง ๆ
                         ให้มีประสิทธิภาพยิ่งขึ้น ซึ่งการจัดทำงบประมาณขององค์การบริหารส่วนตำบลเป็นการ
                         จัดทำงบประมาณแบบสมดุล นอกจากนั้นขณะนี้องค์การบริหารส่วนตำบลมีเงินสะสมคง
                         เหลืออยู่ จำนวน ๔,๙๒๒,๗๕๕.๓๑  บาท

                                  ๒.  การบริหารงบประมาณในปีที่ผ่านมาและปัจจุบันในปีงบประมาณที่ผ่านมาแม้
                         ว่ารายรับขององค์การบริหารส่วนตำบลจะมีจำนวนจำกัดเมื่อเปรียบเทียบกับภารกิจต่างๆ
                         ที่จะต้องดำเนินการเพื่อบริการให้ประชนตามอำนาจหน้าที่ตามกฎหมายก็ตามแต่องค์การ
                         บริหารส่วนตำบลก็สามารถดำเนินกิจการตามหน้าที่ได้ตั้งงบประมาณรายจ่ายไว้ครบถ้วน
                         ทุกรายการ                             
                                   รายจ่ายสามารถจำแนกตามหมวดงาน ไว้ดังนี้
                                   ๑. ด้านบริหารงานทั่วไป                      ตั้งไว้   ๙,๖๐๑,๗๐๐       บาท
                                       - แผนงานบริหารงานทั่วไป               ตั้งไว้   ๙,๔๑๑,๗๐๐       บาท
                                       - แผนงานการรักษาความสงบภายใน   ตั้งไว้   ๑๙๐,๐๐๐          บาท
                                   ๒. ด้านบริการชุมชนและสังคม              ตั้งไว้   ๘,๒๘๕,๗๐๐        บาท
                                       - แผนงานการศึกษา                       ตั้งไว้   ๒,๑๐๘,๙๐๐        บาท
                                       - แผนงานสาธารณะสุข                    ตั้งไว้        ๙๕,๐๐๐        บาท
                                       - แผนงานสังคมสงเคราะห์                ตั้งไว้        ๔๕,๐๐๐        บาท
                                       - แผนงานเคหะและชุมชน                 ตั้งไว้   ๔,๗๓๖,๘๐๐        บาท
                                       - แผนงานสร้างความเข้มแข็งของชุมชน  ตั้งไว้     ๗๕๐,๐๐๐         บาท
                                       - แผนงานการศาสนาวัฒนธรรมและนันทนาการ ตั้งไว้ ๕๕๐,๐๐๐    บาท
                                   ๓.  ด้านเศรษฐกิจ                               ตั้งไว้        ๕๕,๐๐๐         บาท
                                       - แผนงานอุตสาหกรรมและการโยธา     ตั้งไว้            -               บาท
                                       - แผนงานการเกษตร                        ตั้งไว้        ๕๕,๐๐๐        บาท
                                       - แผนงานการพาณิชย์                       ตั้งไว้            -              บาท
                                    ๔.  ด้านการดำเนินงานอื่น                     ตั้งไว้      ๕๕๗,๖๐๐        บาท
                                       - แผนงานงบกลาง                            ตั้งไว้      ๕๕๗,๖๐๐        บาท
                                              รวมงบประมาณรายจ่ายทั้งสิ้น              ๑๘,๕๐๐,๐๐๐        บาท
ประธานฯ                ตามที่นายกแถลงประกอบหลักการแห่งร่างข้อบัญญัติงบประมาณรายจ่ายประจำปี
                            งบประมาณ พ.ศ.๒๕๕๘ ไปแล้วนั้น  มีสมาชิกสภาฯ ท่านใดมีความประสงค์จะ
                            อภิปรายหรือไม่ ถ้าไม่มีขอมติในวาระที่ ๑ รับหลักการ
มติที่ประชุม              รับหลักการแห่งร่างข้อบัญญัติงบประมาณเป็นเอกฉันท์ ๙ เสียง ถือว่าสภาสภาแห่งนี้รับ
                             หลักการ
ประธานฯ                 เมื่อสภาฯ รับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ
                             ๒๕๕๘ เรียบร้อยแล้ว จึงขอให้ที่ประชุมแต่งตั้งคณะกรรมการตรวจรายงานการประชุม
                             และแปรญัตติ
มติที่ประชุม               เสนอคณะกรรมการ ดังนี้  ๑. นายชลอ  เกิดมากมี ๒.นายสมยศ  ดีสว่าง ๓. นายฉลาด
                             ตาลโตนด

ประธานฯ                 ขอให้คณะกรรมการพิจารณาโดยใช้เวลา ๒ วัน  จึงขอนัดประชุมครั้งต่อไป ในวันที่ ๑๔
                             สิงหาคม  ๒๕๕๗ เวลา  ๑๐.๐๐ น. ห้องประชุมองค์การบริหารส่วนตำบลหันตะเภา 
                             โดยไม่ต้องส่งหนังสือนัดประชุม
ประธาน ฯ          ๓.๒  การโอนงบประมาณรายจ่ายประจำปี พ.ศ. ๒๕๕๗
                       เนื่องจากฝ่ายบริหารมีความจำเป็นต้องโอนงบประมาณ ดังนี้
                       ส่วนโยธา            
                           โอนเพิ่ม หมวดค่าที่ดินและสิ่งก่อสร้าง  ประเภทค่าบำรุงรักษาและปรับปรุงที่ดินและ
                       สิ่งก่อสร้าง เพื่อจ่ายเป็นค่าปรับปรุงอาคารเอนกประสงค์  จำนวน  ๗๙,๐๐๐  บาท
                           โอนลด  หมวดงบกลาง  ประเภทเงินสำรองจ่าย  จำนวนเงิน ๗๙,๐๐๐  บาท
                           การโอนครั้งนี้เป็นไปตามระเบียบกระทรวงมหาดไทยว่าด้วยวิธีการงบประมาณขององค์
                       กรปกครองส่วนท้องถิ่น พ.ศ. ๒๕๔๑ แก้ไขเพิ่มเติม (ฉบับที่ ๒ และ ๓) พ.ศ.๒๕๔๓ หมวด ๔ 
                       ข้อ ๒๗ การโอนงบประมาณรายจ่ายในหมวดครุภัณฑ์ที่ดินและสิ่งก่อสร้างที่ทำให้ลักษณะ
                       ปริมาณ คุณภาพเปลี่ยนแปลงหรือโอนไปตั้งจ่ายเป็นรายการใหม่ให้เป็นอำนาจอนุมัติของสภา
                       ท้องถิ่น เมื่อสภาฯพิจารณาแล้ว ขอมติที่ประชุม
มติที่ประชุม         อนุมติ ด้วยคะแนนเสียงเป็นเอกฉันท์ ให้โอนงบประมาณรายจ่ายข้างต้น
ประธานฯ           ๓.๓   การจ่ายขาดเงินสะสม พ.ศ. ๒๕๕๗
                           ด้วยฝ่ายบริหารมีความจำเป็นต้องจ่ายขาดเงินสะสมเพื่อจัดทำโครงการเจาะบ่อบาดาล 
                       หมู่ที่ ๒ ตำบลหันตะเภา จำนวนเงิน  ๑,๐๑๕,๐๐๐  บาท รายละเอียดตามแบบแปลนของ
                       อบต หันตะเภา พร้อมป้ายประชาสัมพันธ์ ๑ ป้าย เนื่องด้วยน้ำบาดาลมีไม่เพียงพอในการ
                       อุปโภค  บริโภค ซึ่งทางส่วนการคลังได้แจ้งสถานะทางการเงินและสามารถจ่ายขาดเงินสะสม
                       ได้จำนวนเงิน ๑,๐๖๐,๗๘๗.๓๑ บาท ฝ่ายบริหารขอจ่ายขาดเงินสะสมจำนวน ๑,๐๑๕,๐๐๐ 
                       บาท และได้กันเงินสะสมไว้ตามระเบียบแล้ว ขอให้สมาชิกสภาฯ ทุกท่านพิจารณาว่าสมควร
                       จ่ายขาดเงินสะสม จำนวนดังกล่าวหรือไม่ ขอมติที่ประชุม
มติที่ประชุม         อนุมัติด้วยคะแนนเสียงเป็นเอกฉันท์ ให้จ่ายขาดเงินสะสมจำนวน ๑,๐๑๕,๐๐๐ บาทเพื่อเจาะ
                       น้ำบาดาล
ระเบียบวาระที่ ๔  เรื่องอื่น ๆ
ร.พ.สต.              แจ้งให้ระวังโรคระบาด ในศูนย์พัฒนาเด็กเล็กโดยให้ทำความสะอาดอุปกรณ์ และของเล่นเด็ก 
                       และการตั้งครรภ์ก่อนวัยสมควร  การประเมินศูนย์สายใยรักของตำบลหันตะเภาโดยการ
                       ส่งเสริมเลี้ยงดูบุตรด้วยน้ำนมแม่
โรงเรียนบ้าน        ในขณะนี้โรงเรียนขาดแคลนน้ำดื่มสำหรับนักเรียนขอให้ อบต.ดำเนินการช่วยเหลือเพื่อให้เด็ก
ลำแดง               นักเรียนมีน้ำดื่มที่สะอาดและเพียงพอ

นายกฯ               จะแก้ไขให้โดยจะจัดหาน้ำสะอาดเพื่อให้นักเรียนมีน้ำดื่มเพียงพอ
ประธานฯ            มีผู้ใดจะอภิปรายอีกหรือไม่ ถ้าไม่มีขอปิดประชุม เวลา ๑๒.๐๐ น.

